Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 4. számú melléklet a 89/2005. (V. 5.) Korm. rendelethez
Paragraph Index: 1201

18. AZ ÜZEMELTETÉSI TAPASZTALATOK 18.1. ATOMERÕMÛVEK TAPASZTALATAINAK GYÛJTÉSE 18.001. Az üzemeltetõ szervezetnek biztosítania kell az atomerõmû üzemeltetésével kapcsolatos jellemzõ adatok és tapasztalatok rendszeres és folyamatos gyûjtését, azoknak és az erõmû állapotának elemzését, értékelését az üzemeltetés biztonsági színvonalának – szükség esetén javító intézkedések meghatározásával és végrehajtásával történõ – fenntartása és növelése, továbbá a leszerelési tervek megalapozása érdekében. 18.002. Az üzemeltetési tapasztalatok elemzésekor és értékelésekor elsõdleges jelentõséget kell tulajdonítani az üzemeltetés során (beleértve a karbantartást, javítást, ellenõrzést és felülvizsgálatot is) tapasztalt rendellenességek, bekövetkezett üzemzavari és biztonságot érintõ események kivizsgálásának, okfeltárásának, következményeik és lehetséges következményeik súlyossága megítélésének, valamint a hasonló rendellenességek elkerülésére teendõ intézkedések meghatározásának. 18.003. Az üzemeltetõ szervezetnek információkat kell kérni a más atomerõmûvekben szerzett tapasztalatokról, továbbá az atomenergia alkalmazásában érdekelt hazai és nemzetközi szakmai szervezetektõl. Ezeket az információkat megfelelõ értékelés után fel kell használni. 18.2. AZ ÜZEMELTETÉSI ADATOK ÉS TAPASZTALATOK HASZNOSÍTÁSA 18.004. Az üzemeltetési tapasztalatokat a szükséges mértékben be kell építeni az üzemeltetõ személyzet idõszakos és rendkívüli oktatási programjába. 18.005. A biztonsági rendszerek és rendszerelemek tervezett és várható maradék élettartamát az üzemeltetési tapasztalatok, a biztonsági mutatók és trendek elemzése alapján össze kell vetni, és ezt az idõszakos vizsgálatok, cserék, illetve rekonstrukciók tervezésénél figyelembe kell venni. 18.006. Az összes rendelkezésre álló üzemeltetési adatot és tapasztalatot fel kell használni az átalakításokról szóló döntéseknél, továbbá az átalakítások megtervezésénél. 18.007. Az üzemeltetési tapasztalatokat figyelembe kell venni a biztonság valószínûségi alapú értékelésében a bemenõ adatok pontosításához. 18.008. Az atomerõmû üzemeltetésénél alkalmazott biztonsági mutatókat rendszeresen értékelni kell és az értékelések alapján, amennyiben indokolt, javító intézkedéseket kell meghatározni. 18.009. Az üzemeltetési tapasztalatokat az üzemeltetési dokumentumok felülvizsgálatai során figyelembe kell venni. 18.010. Az üzemeltetõ szervezetnek megfelelõ együttmûködés keretében tapasztalatait meg kell osztania az atomenergia alkalmazásában érdekelt hazai és külföldi szakmai szervezetekkel. 18.011. Az üzemeltetési adatokat, a bekövetkezett rendellenességek és üzemzavari események hatását figyelembe kell venni az erõmû elõzetes és végleges leszerelési terveinek elkészítésekor. 18.3. DOKUMENTÁLÁS 18.012. Az üzemeltetõ szervezetnek írott és megfelelõen jóváhagyott eljárásrendben szabályoznia kell az üzemeltetési adatok, tapasztalatok gyûjtésének, elemzésének és dokumentálásának tartalmi, terjedelmi és módszerbeli követelményeit. 18.013. Folyamatosan vezetni kell a feltárt biztonsági problémák listáját, a megoldási módokkal, illetve a tervezett intézkedésekkel együtt. 18.014. Az üzemeltetési tapasztalatok alapján szükségesnek mutatkozó intézkedések végrehajtását határidõhöz kell kötni. 18.015. A tervezett intézkedések jegyzékét és határidõit az üzemeltetõ szervezet vezetõsége kísérje folyamatosan figyelemmel. Az intézkedéseket az újabb tapasztalatok figyelembevételével a szükséges mértékig módosítani kell.

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes